Tiistai 23. marraskuuta 2010

Biskajanlahden sardellikantaa ja kyseistä kalakantaa hyödyntävää kalastusta koskeva pitkän aikavälin suunnitelma ***I

P7_TA(2010)0420

Euroopan parlamentin lainsäädäntöpäätöslauselma 23. marraskuuta 2010 ehdotuksesta Euroopan parlamentin ja neuvoston asetukseksi pitkän aikavälin suunnitelman vahvistamisesta Biskajanlahden sardellikannalle ja kyseistä kantaa hyödyntäville kalastuksille (KOM(2009)0399 – C7-0157/2009 – 2009/0112(COD))

2012/C 99 E/41

(Tavallinen lainsäätämisjärjestys: ensimmäinen käsittely)

Euroopan parlamentti, joka

ottaa huomioon EY:n perustamissopimuksen 37 artiklan, jonka mukaisesti neuvosto on kuullut parlamenttia (C7-0157/2009),

(1) Ei vielä julkaistu virallisessa lehdessä.

Tiistai 23. marraskuuta 2010

P7_TC1-COD(2009)0112

Euroopan parlamentin kanta, vahvistettu ensimmäisessä käsittelyssä 23. marraskuuta 2010, Euroopan parlamentin ja neuvoston asetuksen (EU) N:o …/2011 antamiseksi pitkän aikavälin suunnitelman vahvistamisesta Biskajanlahden sardellikannalle ja kyseistä kantaa hyödyntäville kalastuksille

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,

ottavat huomioon Euroopan komission ehdotuksen,

ottavat huomioon Euroopan talous- ja sosiaalikomitean lausunnon (1),

noudattavat tavallista lainsäätämisjärjestystä (2)

sekä katsovat seuraavaa:

(1) Kun otetaan huomioon Yhdistyneiden kansakuntien kestävän kehityksen huippukokouksessa Johannesburgissa vuonna 2002 hyväksytty täytäntöönpanosuunnitelma, Euroopan unioni on sitoutunut muun muassa säilyttämään kalakannat tasoilla, joilla päästään kestävään enimmäistuottoon, tai palauttamaan ne tällaisille tasoille. Pyrkimyksenä on saavuttaa nämä tavoitteet uhanalaisten kantojen osalta kiireellisesti ja viimeistään vuonna 2015.

(2) Sardellin kalastus on ollut Biskajanlahdella kiellettyä vuodesta 2005 alkaen kyseisen kannan heikon tilan vuoksi.

(3) Biskajanlahden sardellikannan tilan parantamiseksi tasolle, joka mahdollistaa sen kestävän enimmäistuoton mukaisen kestävän hyödyntämisen, on tarpeen säätää kyseisen kannan pitkän aikavälin hoitotoimenpiteistä, joilla varmistetaan kannan kestävän enimmäistuoton takaava hyödyntäminen siten, että kannasta saatava tuotto on korkea, ja joilla taataan mahdollisuuksien mukaan, että kyseinen kalastus säilyy vakaana ja kannan romahtamisen riski pysyy alhaisena.

(4) Biskajanlahden sardellin kalastuskausi kestää kunkin vuoden 1 päivästä heinäkuuta seuraavan vuoden 30 päivään kesäkuuta. Yksinkertaistamisen vuoksi on aiheellista säätää erityisistä toimenpiteistä, joilla vahvistetaan TAC kullekin kalastuskaudelle sekä jaetaan jäsenvaltioiden väliset kalastusmahdollisuudet kullekin hallinnointijaksolle sopivalla tavalla ja tieteellis-teknis-taloudellisen kalatalouskomitean (STECF) lausuntojen perusteella (3). Euroopan unionin toiminnasta tehdyn sopimuksen 43 artiklan 3 kohdan mukaan neuvosto hyväksyy kalastusmahdollisuuksien vahvistamiseen ja jakamiseen liittyvät toimenpiteet. Biskajanlahden sardellinkalastuksen erityispiirteiden vuoksi on asianmukaista, että neuvosto vahvistaa nämä toimenpiteet siten, että TACeja ja kiintiöitä voidaan soveltaa kalastuskausikohtaisesti.

(5) STECF:n esittämistä lausunnoista käy ilmi, että vakio-osuuden pyynti kutevan kannan biomassasta edesauttaisi kannan kestävää hoitoa. STECF toteaa myös, että kutevan biomassan vähimmäistasoksi, jolla kannan pyynti voitaisiin aloittaa, olisi vahvistettava 24 000 tonnia, ja varovaisuusperiaatteen mukaiseksi biomassatasoksi 33 000 tonnia. Soveltuvaksi pyyntimääräksi olisi lisäksi vahvistettava 30 prosenttia kunkin vuoden kutevan kannan biomassasta tarkoituksenmukaisin rajoituksin. Tämä määrä minimoisi riskin siitä, että kanta laskee alle kutevan biomassan vähimmäistason samoin kuin todennäköisyyden sille, että kalastus joudutaan kieltämään, samalla kun tuotto säilyisi korkeana.

(6) Jos STECF ei pysty antamaan TACia koskevaa lausuntoa, koska saatavilla ei ole riittävästi tarkkoja ja edustavia tietoja, olisi vahvistettava säännökset sen varmistamiseksi, että TAC voidaan vahvistaa johdonmukaisesti.

(7) Jos arvioinnissa käy ilmi, että pitkän aikavälin suunnitelmassa vahvistetut kutevan biomassan vähimmäistaso tai TAC-tasot eivät ole enää asianmukaisia, suunnitelmaa olisi mukautettava. Siksi komissiolle olisi siirrettävä valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti varovaisuusperiaatteen mukaisen biomassatason tai liitteessä I ilmoitettujen, vastaavien biomassatasojen mukaisten TAC-tasojen muuttamisesta. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla.

(8) Suunnitelmassa ehdotettu hyödyntämissääntö TACin määrittelemiseksi perustuu sardellin kutevan kannan biomassaa koskeviin arvioihin, jotka tehdään kunkin vuoden touko- ja kesäkuussa, ennen kalastuskauden hallinnointijaksoa 1 päivästä heinäkuuta 30 päivään kesäkuuta. Jos kannan tieteellinen seuranta paranee, minkä ansiosta voitaisiin ennustaa riittävän luotettavasti kunkin vuoden alussa pyynnin kohteeksi tulevien kalojen määrä, kalastuksen hyödyntämisstrategiaa on mahdollista parantaa, mikä oikeuttaisi tämän sardellia koskevan pitkän aikavälin suunnitelman mukauttamisen.

(9) Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetussa neuvoston asetuksessa (EY) N:o 1224/2009 (4) säädettyjen valvontatoimenpiteiden lisäksi olisi otettava käyttöön valvontatoimenpiteitä tässä asetuksessa säädettyjen toimenpiteiden noudattamisen varmistamiseksi. Sardellin kalastusta harjoittavien alle 15 metrin pituisten alusten suuri määrä huomioon ottaen on aiheellista ulottaa asetuksen (EY) N:o 1224/2009 9 artiklassa ja alusten satelliittiseurantajärjestelmää koskevista yksityiskohtaisista säännöistä 18 päivänä joulukuuta 2003 annetussa komission asetuksessa (EY) N:o 2244/2003 (5) säädetyt velvoitteet koskemaan kaikkia sardellia pyytäviä aluksia.

(10) On aiheellista varmistaa, että suunnitelmaa arvioidaan kausittain, ja jos arviointi osoittaa, että pyyntiä koskevat valvontasäännöt eivät enää riitä turvaamaan varovaisuusperiaatteen mukaista lähestymistapaa kannan hoitoon, suunnitelmaa olisi mukautettava.

(11) Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 (6) 21 artiklan a kohdan i ja iv alakohdan soveltamiseksi suunnitelman olisi oltava elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (7) 5 artiklassa tarkoitettu elvytyssuunnitelma, kun kanta on varovaisuusperiaatteen mukaisen kutevan biomassan alapuolella, ja sen olisi oltava viimeksi mainitun asetuksen 6 artiklassa tarkoitettu hoitosuunnitelma kaikissa muissa tilanteissa,

OVAT HYVÄKSYNEET TÄMÄN ASETUKSEN:

I LUKU

KOHDE, SOVELTAMISALA JA MÄÄRITELMÄT

1 artikla

Kohde

Tässä asetuksessa vahvistetaan Biskajanlahden sardellikannan säilyttämistä ja hoitoa koskeva pitkän aikavälin suunnitelma, jäljempänä ’suunnitelma’.

2 artikla

Soveltamisala

Tätä asetusta sovelletaan ICES-suuralueella VIII elävään sardellikantaan.

3 artikla

Määritelmät

Tässä asetuksessa sovelletaan seuraavia määritelmiä:

a) ”kalastuskausi” tarkoittaa 1 päivän heinäkuuta ja seuraavan vuoden 30 päivän kesäkuuta välistä ajanjaksoa;

b) ”suurimmat sallitut saaliit” (TAC) tarkoittaa määrää, joka voidaan pyytää ja purkaa tai käyttää elävänä syöttinä sardellikannasta 2 artiklassa tarkoitetulla suuralueella kullakin toukokuun ja kesäkuun aikana välittömästi ennen sen kalastuskauden alkua, jolle TAC vahvistetaan ;

c) ”kiintiö” tarkoittaa jäsenvaltioille myönnettyä osuutta TACista;

d) ”varovaisuusperiaatteen mukainen biomassataso” tarkoittaa 33 000 tonnin suuruista kutevan biomassan tasoa;

e) ”nykyinen biomassa” tarkoittaa sardellikannan biomassan keskikokoa toukokuun ja kesäkuun aikana välittömästi ennen sen kalastuskauden alkua, jolle TAC vahvistetaan;

f) ”sardellikannan seurantajärjestelmä” tarkoittaa sardellikannan suoria arviointimenettelyjä, joilla STECF voi vahvistaa nykyisen biomassatason; tällä hetkellä näitä menettelyjä ovat akustiset tutkimukset toukokuussa ja kesäkuussa ja mädin päivätuotantomenetelmä.

II LUKU

PITKÄN AIKAVÄLIN HOITOTAVOITE

4 artikla

Suunnitelman tavoite

Suunnitelman tavoitteena on

a) varmistaa sardellikannan kestävän enimmäistuoton takaava hyödyntäminen siten, että kannasta saatava tuotto on korkea; ja

b) taata mahdollisuuksien mukaan, että kyseinen kalastus säilyy pitkällä aikavälillä vakaana , mikä on ennakkoedellytys kalastusalan taloudellisen ja ekologisen kestävyyden varmistamiselle, ja että kannan romahtamisen riski pysyy alhaisena.

III LUKU

PYYNTISÄÄNNÖT

5 artikla

TAC ja kiintiöiden jako jäsenvaltioiden kesken

1. TAC ja kiintiöiden jako jäsenvaltioiden kesken on vahvistettava kunkin kalastuskauden osalta liitteessä I esitetyn, STECF:n arvion mukaista nykyistä biomassaa vastaavan tonnimäärän tasolle.

2. Jos STECF ei pysty antamaan nykyistä biomassaa koskevaa arviota, joko seurantajärjestelmän puutteiden tai nykyistä biomassatasoa koskevien epätarkkojen tai epäjohdonmukaisten arviointien vuoksi , TAC ja kiintiöt on vahvistettava seuraavasti:

a) kun sardellisaaliit olisi STECF:n lausunnon mukaan vähennettävä mahdollisimman alhaiselle tasolle, TAC ja kiintiöt vahvistetaan tekemällä 25 prosentin vähennys edellisellä kalastuskaudella sovellettuihin TACiin ja kiintiöihin verrattuna;

b) kaikissa muissa tapauksissa TACin ja kiintiöiden on vastattava edellisellä kalastuskaudella sovellettua tonnimäärää.

3. Komissio ilmoittaa asianomaisille jäsenvaltioille vuosittain STECF:n lausunnosta ja vahvistaa liitteen I mukaisesti TACin ja sitä vastaavat kiintiöt, joita sovelletaan kyseisen vuoden 1 päivänä heinäkuuta alkavalla kalastuskaudella, sekä julkaisee kyseiset tiedot Euroopan unionin virallisen lehden C-sarjassa ja komission verkkosivuilla. Tarvittaessa komissio tiedottaa kunkin vuoden 1 päivään heinäkuuta mennessä suuntaa-antavasta TACista odotettaessa, että lopullinen TAC vahvistetaan viimeistään 15 päivän kuluessa kauden alusta.

6 artikla

Säädösvallan siirto

Jos 3 artiklassa määritetty varovaisuusperiaatteen mukainen biomassataso tai liitteessä I ilmoitetut, vastaavien biomassatasojen mukaiset TAC-tasot eivät STECF:n lausunnon mukaan enää ole tarkoituksenmukaiset pitämään yllä sardellikannan kestävää enimmäistuottoa, komissio voi hyväksyä 7 artiklassa tarkoitetuilla delegoiduilla säädöksillä ja 8 ja 9 artiklan ehtoja noudattaen uudet arvot näille tasoille .

7 artikla

Siirretyn säädösvallan käyttäminen

1. Siirretään komissiolle kolmen vuoden ajaksi … (8) lukien valta antaa 6 artiklassa tarkoitettuja delegoituja säädöksiä. Komissio laatii siirrettyä säädösvaltaa koskevan kertomuksen viimeistään kuusi kuukautta ennen kolmen vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto peruuta siirtoa 8 artiklan mukaisesti.

2. Heti kun komissio on antanut delegoidun säädöksen, se antaa säädöksen tiedoksi samanaikaisesti Euroopan parlamentille ja neuvostolle.

3. Komissiolle siirrettyyn valtaan antaa delegoituja säädöksiä sovelletaan 8 ja 9 artiklassa asetettuja ehtoja.

8 artikla

Säädösvallan siirron peruuttaminen

1. Euroopan parlamentti tai neuvosto voi milloin tahansa peruuttaa 6 artiklassa tarkoitetun säädösvallan siirron.

2. Toimielin, joka on aloittanut sisäisen menettelyn päättääkseen, peruuttaako se säädösvallan siirron, pyrkii ilmoittamaan asiasta toiselle toimielimelle ja komissiolle kohtuullisessa ajassa ennen lopullisen päätöksen tekemistä sekä ilmoittaa samalla, mitä siirrettyä säädösvaltaa mahdollinen peruuttaminen koskee, ja mainitsee mahdolliset peruuttamisen syyt.

3. Peruuttamispäätöksellä lopetetaan päätöksessä mainittu säädösvallan siirto. Päätös tulee voimaan joko välittömästi tai jonakin myöhempänä, siinä mainittuna päivänä. Päätös ei vaikuta jo voimassa olevien delegoitujen säädösten voimassaoloon. Se julkaistaan Euroopan unionin virallisessa lehdessä.

9 artikla

Delegoitujen säädösten vastustaminen

1. Euroopan parlamentti ja neuvosto voivat vastustaa delegoitua säädöstä kahden kuukauden kuluessa siitä, kun säädös on annettu tiedoksi.

Euroopan parlamentin tai neuvoston aloitteesta määräaikaa pidennetään kahdella kuukaudella.

2. Jos Euroopan parlamentti tai neuvosto ei ole 1 kohdassa tarkoitetun määräajan päättyessä vastustanut delegoitua säädöstä, se julkaistaan Euroopan unionin virallisessa lehdessä ja se tulee voimaan siinä mainittuna päivänä.

Delegoitu säädös voidaan julkaista Euroopan unionin virallisessa lehdessä, ja se voi tulla voimaan ennen kyseisen määräajan päättymistä, jos Euroopan parlamentti ja neuvosto ovat molemmat ilmoittaneet komissiolle, etteivät ne aio vastustaa säädöstä.

3. Jos Euroopan parlamentti tai neuvosto vastustaa delegoitua säädöstä 1 kohdassa tarkoitetussa määräajassa, se ei tule voimaan. Säädöstä vastustava toimielin esittää syyt, miksi se vastustaa delegoitua säädöstä.

▐

IV LUKU

SEURANTA, TARKASTUS JA VALVONTA

10 artikla

Suhde asetukseen (EY) N:o 1224/2009

Tässä luvussa säädettyjä valvontatoimenpiteitä sovelletaan asetuksessa (EY) N:o 1224/2009 ja sen täytäntöönpanosäännöissä säädettyjen toimenpiteiden lisänä.

11 artikla

Erityiskalastuslupa

1. Aluksilla on oltava Biskajanlahden sardellin kalastukseen erityiskalastuslupa, joka on myönnetty erityiskalastuslupia koskevista yleisistä säännöksistä 27 päivänä kesäkuuta 1994 annetun neuvoston asetuksen (EY) N:o 1627/94 (9) mukaisesti.

2. Kalastusaluksen, jolla ei ole erityiskalastuslupaa, on kiellettyä pyytää tai pitää aluksella mitään määriä sardellia, kun alus on kalastusmatkalla, jonka aikana se käy 2 artiklassa mainitulla ICES-suuralueella.

3. Kunkin jäsenvaltion on ennen millä tahansa kalastuskaudella harjoitettavan kalastustoiminnan aloittamista laadittava luettelo aluksista, joilla on erityiskalastuslupa, ja asetettava se viralliselle verkkosivustolleen komission ja muiden jäsenvaltioiden saataville ilmoittamalla näille kyseisen verkkosivuston osoite. Jäsenvaltioiden on pidettävä luettelo jatkuvasti ajan tasalla ja ilmoitettava komissiolle ja muille jäsenvaltioille viipymättä alkuperäiseen internet-linkkiin tehtävistä muutoksista.

12 artikla

Alusten satelliittiseurantajärjestelmät (VMS)

▐ Kokonaispituudeltaan enintään 15 metriä oleviin aluksiin sovelletaan asetuksen (EY) N:o 1224/2009 9 artiklan lisäksi komission asetuksessa (EY) N:o 2244/2003 säädettyjä velvollisuuksia. Asetuksen (EY) N:o 1224/2009 9 artiklan 5 kohtaa ei sovelleta.

13 artikla

Tietojen vertailu

Asetuksen (EY) N:o 1224/2009 109 artiklan 2 kohdan mukaista tietojen varmentamista sardellin osalta toteuttaessaan jäsenvaltioiden kalastuksenseurannasta vastaavien viranomaisten on kiinnitettävä erityistä huomiota ▐ siihen, että muita lajeja kuin sardellia on saatettu ilmoittaa sardellina tai päinvastoin.

▐

▐

14 artikla

Ennakkoilmoitus

1. Poiketen siitä, mitä asetuksen (EY) N:o 1224/2009 17 artiklan 1 kohdassa ja 18 artiklan 1 kohdassa säädetään, lippuvaltion tai rannikkojäsenvaltion toimivaltaisille viranomaisille tehtävän ennakkoilmoituksen määräajaksi asetetaan tunti ennen arvioitua saapumisaikaa satamaan.

2. Sen jäsenvaltion toimivaltaiset viranomaiset, jossa aiotaan purkaa enemmän kuin yksi tonni sardellia, voivat vaatia, ettei aluksella pidetyn saaliin purkamista saa aloittaa ennen kuin kyseiset viranomaiset antavat siihen luvan. Purkamista ei pitäisi kuitenkaan missään tapauksessa lykätä tai hidastaa niin pitkään, että kalan laatu tai myyntiarvo vähenee.

▐

15 artikla

Nimetyt satamat

▐

Kunkin jäsenvaltion viranomaisten ja alueviranomaisten on nimettävä satamat, joissa sardellin yli tonnin suuruisten aluksesta purkamisten on tapahduttava.

▐

16 artikla

Kalastuspäiväkirjaan merkittyjen arvioitujen määrien sallitut poikkeamat

Asetuksen (EY) N:o 1224/2009 14 artiklan 3 kohdan mukaisesti aluksella pidettyjen määrien arviot kilogrammoina saavat poiketa 10 prosenttia kalastuspäiväkirjaan merkitystä luvusta.

17 artikla

Sardellin erillissäilytys

Unionin kalastusaluksella on kiellettyä pitää missään säiliössä minkäänlaista määrää sardellia sekaisin muiden mereneliölajien kanssa. Sardellia sisältävät säiliöt on lastattava ruumaan siten, että ne ovat erillään muista säiliöistä.

▐

18 artikla

Kansalliset valvontaohjelmat

▐

1. Komissio kutsuu vähintään kerran vuodessa koolle kalastus- ja vesiviljelyalan komitean kokouksen arvioimaan kansallisten valvontaohjelmien soveltamista ja tuloksia.

2. Komissio antaa lounaisten vesialueiden alueelliselle neuvoa-antavalle toimikunnalle tietoja kansallisten valvontaohjelmien täytäntöönpanosta ja saaduista tuloksista.

▐

19 artikla

Yksittäinen valvonta- ja seurantaohjelma

Komissio voi päättää yksittäisestä valvonta- ja seurantaohjelmasta asetuksen (EY) N:o 1224/2009 95 artiklan mukaisesti.

V LUKU

SEURANTA

20 artikla

Suunnitelman arviointi

Komissio arvioi STECF:n lausunnon perusteella ja asianmukaista alueellista neuvoa-antavaa toimikuntaa kuultuaan suunnitelman vaikutusta kyseiseen sardellikantaan ja tätä kantaa hyödyntävään kalastukseen viimeistään tämän asetuksen kolmantena soveltamisvuonna ja tämän asetuksen jokaisena sitä seuraavana kolmantena soveltamisvuonna, ja ehdottaa tarvittaessa asianmukaisia toimenpiteitä suunnitelman muuttamiseksi.

VII LUKU

LOPPUSÄÄNNÖKSET

21 artikla

Euroopan kalatalousrahaston tukitoimet

1. Niiden kalastuskausien ajan, jolloin kanta on varovaisuusperiaatteen mukaisen biomassatason alapuolella, suunnitelmaa pidetään asetuksen (EY) N:o 2371/2002 5 artiklassa tarkoitettuna elvytyssuunnitelmana asetuksen (EY) N:o 1198/2006 21 artiklan a alakohdan i alakohdan soveltamiseksi.

2. Niiden kalastuskausien ajan, jolloin kanta on vähintään varovaisuusperiaatteen mukaisella biomassatasolla, suunnitelmaa pidetään asetuksen (EY) N:o 2371/2002 6 artiklassa tarkoitettuna hoitosuunnitelmana asetuksen (EY) N:o 1198/2006 21 artiklan a alakohdan iv alakohdan soveltamiseksi.

22 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Euroopan parlamentin puolesta Puhemies Neuvoston puolesta Puheenjohtaja

(1) EUVL C 354, 28.12.2010, s. 69.

(2) Euroopan parlamentin kanta, vahvistettu 23. marraskuuta 2010.

(3) EUVL L 358, 31.12.2002, s. 59.

(4) EUVL L 343, 22.12.2009, s. 1.

(5) EUVL L 333, 20.12.2003, s. 17.

(6) EUVL L 223, 15.8.2006, s. 1.

(7) EYVL L 358, 31.12.2002, s. 59.

(8) Tämän asetuksen voimaantulopäivämäärä.

(9) EYVL L 171, 6.7.1994, s. 7.

Tiistai 23. marraskuuta 2010

LIITE I Seuraavassa taulukossa esitetyt TAC-tasot on laskettu seuraavaa sääntöä noudattaen: TACγ = 0 jos SŜB γ ≤ 24 000 TAC min jos 24 000 < SŜB γ < Bpa MIN {y SŜB y , TAC max} jos SŜB γ ≥ Bpa jossa: TAC y on suurin sallittu saalis hoitovuonna y, joka kestää 1 päivästä heinäkuuta seuraavan vuoden 30 päivään kesäkuuta. TAC min on vähimmäis-TAC TAC max on suurin sallittu TAC Bpa on varovaisuusperiaatteen mukainen kutevan biomassan taso kannan osalta Gamma ã on pyyntimäärä SSB y on todellinen kuteva biomassa, joka arvioidaan kunkin vuoden toukokuussa. Soveltuvat parametrit, joita olisi käytettävä edellä esitetyn kaavan yhteydessä Biskajanlahden sardellikannan hoitamiseksi, ovat tieteellisten lausuntojen perusteella seuraavat: TAC min = 7 000 tonnia; TAC max = 33 000 tonnia; Bpa = 33 000 tonnia; ã = 0,3. Nykyisen biomassan tasot ja vastaavat TAC- ja kiintiötasot Nykyisen biomassan arvio (tonnia) Vastaava TAC (tonnia) Kiintiöt (tonnia) Ranska Espanja 24 000 tai pienempi 0 0 0 24 001 – 33 000 7 000 700 6 300 33 001 – 34 000 10 200 1 020 9 180 34 001 – 35 000 10 500 1 050 9 450 35 001 – 36 000 10 800 1 080 9 720 36 001 – 37 000 11 100 1 110 9 990 37 001 – 38 000 11 400 1 140 10 260 38 001 – 39 000 11 700 1 170 10 530 39 001 – 40 000 12 000 1 200 10 800 40 001 – 41 000 12 300 1 230 11 070 41 001 – 42 000 12 600 1 260 11 340 42 001 – 43 000 12 900 1 290 11 610 43 001 – 44 000 13 200 1 320 11 880 44 001 – 45 000 13 500 1 350 12 150 45 001 – 46 000 13 800 1 380 12 420 46 001 – 47 000 14 100 1 410 12 690 47 001 – 48 000 14 400 1 440 12 960 48 001 – 49 000 14 700 1 470 13 230 49 001 – 50 000 15 000 1 500 13 500 50 001 – 51 000 15 300 1 530 13 770 51 001 – 52 000 15 600 1 560 14 040 52 001 – 53 000 15 900 1 590 14 310 53 001 – 54 000 16 200 1 620 14 580 54 001 – 55 000 16 500 1 650 14 850 55 001 – 56 000 16 800 1 680 15 120 56 001 – 57 000 17 100 1 710 15 390 57 001 – 58 000 17 400 1 740 15 660 58 001 – 59 000 17 700 1 770 15 930 59 001 – 60 000 18 000 1 800 16 200 60 001 – 61 000 18 300 1 830 16 470 61 001 – 62 000 18 600 1 860 16 740 62 001 - 63 000 18 900 1 890 17 010 63 001 – 64 000 19 200 1 920 17 280 64 001 – 65 000 19 500 1 950 17 550 65 001 – 66 000 19 800 1 980 17 820 66 001 – 67 000 20 100 2 010 18 090 67 001 – 68 000 20 400 2 040 18 360 68 001 – 69 000 20 700 2 070 18 630 69 001 – 70 000 21 000 2 100 18 900 70 001 – 71 000 21 300 2 130 19 170 71 001 – 72 000 21 600 2 160 19 440 72 001 – 73 000 21 900 2 190 19 710 73 001 – 74 000 22 200 2 220 19 980 74 001 – 75 000 22 500 2 250 20 250 75 001 – 76 000 22 800 2 280 20 520 76 001 – 77 000 23 100 2 310 20 790 77 001 – 78 000 23 400 2 340 21 060 78 001 – 79 000 23 700 2 370 21 330 79 001 – 80 000 24 000 2 400 21 600 80 001 – 81 000 24 300 2 430 21 870 81 001 – 82 000 24 600 2 460 22 140 82 001 – 83 000 24 900 2 490 22 410 83 001 – 84 000 25 200 2 520 22 680 84 001 – 85 000 25 500 2 550 22 950 85 001 – 86 000 25 800 2 580 23 220 86 001 – 87 000 26 100 2 610 23 490 87 001 – 88 000 26 400 2 640 23 760 88 001 – 89 000 26 700 2 670 24 030 89 001 – 90 000 27 000 2 700 24 300 90 001 – 91 000 27 300 2 730 24 570 91 001 – 92 000 27 600 2 760 24 840 92 001 – 93 000 27 900 2 790 25 110 93 001 – 94 000 28 200 2 820 25 380 94 001 – 95 000 28 500 2 850 25 650 95 001 – 96 000 28 800 2 880 25 920 96 001 – 97 000 29 100 2 910 26 190 97 001 – 98 000 29 400 2 940 26 460 98 001 – 99 000 29 700 2 970 26 730 99 001 – 100 000 30 000 3 000 27 000 Suurempi kuin 100 000 33 000 3 300 29 700

Tiistai 23. marraskuuta 2010

LIITE II KANSALLISTEN VALVONTAOHJELMIEN SISÄLTÖ Kansallisissa valvontaohjelmissa on pyrittävä muun muassa määrittelemään seuraavat tekijät: 1. VALVONTARESURSSIT Henkilöresurssit 1.1. Maissa ja merellä toimivien tarkastajien lukumäärä sekä näiden toiminta-ajankohdat ja -alueet. Tekniset resurssit 1.2. Valvonta-alusten ja ilma-alusten lukumäärä sekä niiden toiminta-ajankohdat ja -alueet. Taloudelliset resurssit 1.3. Henkilöresursseihin, valvonta-aluksiin ja ilma-aluksiin osoitettava talousarviomääräraha. 2. KALASTUSTOIMINNAN KIRJAAMINEN JA ILMOITUSTEN TEKEMINEN SÄHKÖISESTI Kuvaus käyttöönotetuista järjestelmistä, joilla varmistetaan 13, 15 ja 17 artiklan noudattaminen. 3. SATAMIEN NIMEÄMINEN Tarvittaessa luettelo 16 artiklan mukaisesti sardellin purkamiseen nimetyistä satamista. 4. ENNEN SAALIIDEN PURKAMISTA ANNETTAVA ILMOITUS Kuvaus 14 artiklan noudattamiseksi käyttöönotetuista järjestelmistä. 5. SAALIIDEN PURKAMISEN VALVONTA Kuvaus 14, 15 ja 16 artiklan noudattamisen varmistamiseksi käytettävissä olevista välineistä sekä toteutetuista järjestelmistä. 6. TARKASTUSMENETTELYT Kansallisissa valvontaohjelmissa määritellään menettelyt, joita noudatetaan a) suoritettaessa tarkastuksia maissa ja merellä; b) oltaessa yhteydessä muiden jäsenvaltioiden nimeämiin, sardellia koskevan kansallisen valvontaohjelman vastuullisiin toimivaltaisiin viranomaisiin; c) toteutettaessa yhteistä valvontaa ja tarkastajien vaihtoa, mukaan lukien toisten jäsenvaltioiden vesialueilla toimivien tarkastajien valtuuksia ja toimivaltaa koskevat määrittelyt.